lv sl lv lv lv lv lv lv lv lv lv lv lv lv lv lv lt lv lv lv lv lv el lv lv lv lv lv lv el lv lv lv lv lv lv lv el lv lv lv lv lv lv lv lv el lv lv lv lv lv lv lv lv el lv lv lv lv lv lv el lv lv lv lv lv lv lv lv el lv lv fr lv lv sl lv lv lv lv lv lv lv sl lv lv lv lv lv lv sl en lv lv lv lv lv lv lv lv lv lv lv pl lv lv lv lv lv lv de lv lv lv lv lv lv cs lv lv lv lv lv lv lv lv lv hu lv lv lv de lv lv lv lv lv lv lv de lv lv lv eo lv lv lv lv lv lv lv lv lv lv lv lv pt lv lv lv lv lv lv lv lv lv en lv lv hu lv lv lv lv lv lv lv lv lv lv lv lv lv lv lv lv lv lv lv lv sl lv lv lv lv lv lv lv fr fi fr lv lv lv da lv lv lv lv lv en pl de lv hu lv eo lv pt hu lv lv lv lv lv lv lv lv lv lv lv lv de lv
otrdiena, 2010. gada 30. marts
Ko tik negadas dzirdēt. Vienu dienu Rīgas Satiksme (RS) paspīd ar ziņām par to ka tuvākajās dienās gaida pirmo zemās grīdas tramvaju, par kuru (-iem) samaksājuši neskaitāmus miljonus, bet nākamajā dienā jau dzird lielu bļāvienu... Mums nav naudiņas degvielai! RS ar izstieptu rociņu dodas pie Rīgas Domes kungiem - dodied pusmiljonu... Un protams kā vienmēr neaizmirsīs piedraudēt - nedosi naudu, pacelsim biļešu cenas!
Vai tas neizklausās pēc klaja idiotisma? Tā vien liekas ka politiķi negrib redzēt to, ka RS patiesībā saņēmusi ķīlā visu Rīgas pilsētu. Un ir pamatotas aizdomas, ka tā naudiņā ne vienmēr aiziet tiem mērķiem, kam tā tiek prasīta. Vai kāds ieklausīsies arī to cilvēku balsīs, kas izmanto sabiedrisko transportu?
izsūtīts: otrdiena, marts 30, 2010 Nav komentāru:
pirmdiena, 2010. gada 29. marts
Pēc manas mazās mikroaptaujas par vālēšanām, nācu pie slēdziena - politiskajām partijām jāmaina orientācija! ;-) Pie tam ļoti steidzami. Varbūt tieši tāpēc uzrodas savādas partijas un apvienības ar vēl neredzētiem nosaukumiem: "13. janvāra partija", "Par prezidentālu republiku", apvienība "Vienotība" utt. Doma ir skaidra - vēlme iekļūt nākamajā Saeimā!
Bet... Ar kādiem solījumiem pielabināt tautu? Jau tagad ir redzams ko kurš sola un ko kurš nav izdarījis...Manā aptaujā "Par ko tu balsotu, ja vēlēšanas būtu 27.martā?" atklājas, ka 39% atdotu balsi tam, kas labāk samaksātu! 26% nebalsotu vispār un tikai 35% balsotu vai nu par labēji vai kreisi orientētiem politiskiem spekiem. Kaut arī dalībnieku skaits nebija visai liels, tas tomēr liek aizdomāties par to, ko politiķi ir izdarījuši ar saviem vēlētājiem.
Nevienai no septiņām Saeimā esošajām partijām nav ar ko lepoties. Bet tauta jau sākusi ienīst visus politiķus, kas pielikuši rokas Latvijas izlaupīšanā. A. Kalvītis tālredzīgi noziedēja tālēs zilajās, kaut kur Dienvidamerikā (ceru ka kanibāli viņu apēdīs)... Citi liekuļi vēl cer uz atkārtotu snauduļošanu Saeimā uz nākamajiem četriem gadiem. Ceru, ka tā vieta būs restota istaba uz 25 gadiem par valsts izlaupīšanu lielos apmēros.
izsūtīts: pirmdiena, marts 29, 2010 Nav komentāru:
svētdiena, 2010. gada 28. marts
veselības aprūpes joma ir jāsakārto un jāpadara visiem pieejamāka, lai tā nebūtu tā būtu pieejama arī maznodrošinātajiem cilvēkiem;
uzskata, ka kvalitatīva un konkurētspējīga izglītība, var celt Latvijas ekonomiku;
vēlas atbalstīt ģimenes ar bērniem - palielināt māmiņu algas, pagarināt to termiņu utt.
apgalvo, ka nonākuši pie varas tie pazeminās iedzīvotāju ienākuma nodokli un palielinās algas sabiedriskajā sektorā.
nepieciešama īpaša zinātnes attīstības programma, kas tiek fiansēta no valsts;
vēlas atbalstīt ģimenes ar bērniem - palielināt māmiņu algas, pagarināt to termiņu utt.;
piedāvā vienotu minimālo algu, pensiju un pabalstu palielināšanas shēmu, kas ir saistīta ar iztikas minimumu.
Latvijas Pirmās Partijas un Latvijas Ceļa apvienība
veselības aprūpes joma ir jāsakārto un jāpadara visiem pieejamāka, lai tā nebūtu tā būtu pieejama arī maznodrošinātajiem cilvēkiem;
uzskata, ka kvalitatīva un konkurētspējīga izglītība, var celt Latvijas ekonomiku;
vēlas atbalstīt ģimenes ar bērniem - palielināt māmiņu algas, pagarināt to termiņu utt.;
LPP/LC bez nodokļu samazināšanas labus ceļus un starptautiskos sakarus lidosta “Rīga” veidolā uzskata par Latvijas ekonomikas stūrakmeņiem
+ īpašais bonuss no A.Šlesera puses pašvaldības vēlēšanās - 50 000 darba vietas (atrasta tikai viena ;-))
kopsavilkums - NAV izpildīts!
sola palielināt “neapliekamo minimumu”  pensijām;
veselības aprūpes joma ir jāsakārto un jāpadara visiem pieejamāka, lai tā nebūtu tā būtu pieejama arī maznodrošinātajiem cilvēkiem;
uzskata, ka kvalitatīva un konkurētspējīga izglītība, var celt Latvijas ekonomiku;
vēlas atbalstīt ģimenes ar bērniem - palielināt māmiņu algas, pagarināt to termiņu utt.
kopsavilkums - NAV izpildīts!
Par cilvēka tiesībām vienotā Latvijā
veselības aprūpes joma ir jāsakārto un jāpadara visiem pieejamāka, lai tā nebūtu tā būtu pieejama arī maznodrošinātajiem cilvēkiem;
uzskata, ka kvalitatīva un konkurētspējīga izglītība, var celt Latvijas ekonomiku;
izglītībai un zinātnei ir jānovirza 1,5% no IKP un izglītībai krievu valodā jābūt visos tās līmeņos;
vēlas atbalstīt ģimenes ar bērniem - palielināt māmiņu algas, pagarināt to termiņu utt.l
ieviesīs nodokļu atvieglojumus mazajiem un vidējiem uzņēmumiem.
kopsavilkums - NAV izpildīts!
Tiksimies 2010.gada 2.oktobrī 10.Saeimas vēlēšanas un ievēlēsim šos pašus ākstus atkārtoti ;-)
izsūtīts: svētdiena, marts 28, 2010 Nav komentāru:
sestdiena, 2010. gada 27. marts
Pēdējā laikā arvien biežāk nāk klajā runas par kukuļdošanām unņemšanām. Kauns un negods... Bet kā zināms vairāk vai mazāk zog visas valsts amatpersonas un politiķi. Jautājums - cik lielā mērā un vai neaizmirst padalīties ar savu tuvāko. ;-)
Piemēram Rīgas Domē nāca klajā ka lūk par skaistajiem zili-baltajiem Mercedes autobusiem jāpateicas tam, ka kāds (kādi) sadomāja papildināt savus pustukšos maciņus ar ievērojamām naudas summām. Un tad vēl pie mūsu Austrumu robežām uzrodas negodīgs robežsardzes priekšnieks, kas palīdz Latvijā ievest kontrabandu.
Interesanti, vai viņi neaizmirsa padalīties ar saviem padotajiem, ja jau kaut kas tāds uzpeld? Ja arī dalījās, tad laikam drusku par maz iedalīja...
Padomāsim, dāmas un kungi, vai nevajag būt dāsnākiem pret līdzcilvēkiem. Citādi skopums pie laba gala nevedīs... ;-)
izsūtīts: sestdiena, marts 27, 2010 Nav komentāru:
ceturtdiena, 2010. gada 25. marts
Vot laiki pienākuši. VID sācis strādāt. VID aktīvi izpilda četrgades plānu... Un viņi atklāja noziedzīgu grupējumu Latvijā, kas tērē vairāk, nekā spēj nopelnīt! Gods un slava. Atrasti vairāk kā 17000 noziedznieki, kas tā vien raud pēc cietuma (es laikam būšu tai skaitā - bez darba būdams nesaņemu nekādu pabalstu)! Steigšus jābūvē cietumi...
Bet varu saderēt ka starp tiem 17 000 nav NEVIENA no sabiedrībā plaši pazīstamiem cilvēkiem. Mūsu "tautas kalpi" ir tīri un balti. Par savu deputātu vai valsts iestādes vadītāju algām pērk mājas, mašīnas un uzpērk viens otru.
Kad beidzot šie cilvēki, kas apgalvo: "Mēs kalpojam tautai!", beidzot beigs krāpt tautu! Nu nav Latvijā politiķu, kas aizstāvētu savus pilsoņus.
izsūtīts: ceturtdiena, marts 25, 2010 Nav komentāru:
trešdiena, 2010. gada 24. marts
Laikrakstā "Latvijas Avīze" (24.03.2010.) uzdūros interesantam rakstam: DISKUSIJA: Reformas Latvijā – valsts attīstībai un iedzīvotāju labklājībai? Nu jau atkal atsākas politiķu skaisto solījumu laiks. Jaunais Laiks (JL) plātas ar to, ka apturējuši ekonomikas lejupslīdi. Smieklīgi, es joprojām redzu cilvēku rindas NVA kantorī. 200000 cilveku ir bez darba un joprojām šis skaits aug. Tātad - tie ir meli. Ingrīda Circene (JL) :
"Nākotnē viena no mūsu prioritātēm būs demokrātiska un godīga valsts pārvalde, kā arī nodokļu iekasēšanas uzlabošana. Pašreiz Latvijā ir milzīgs skaits nodokļu nemaksātāju. Tādēļ godīgajiem cilvēkiem jāuztur ne vien sevi, bet arī šie nemaksātāji. Nevajag palielināt nodokļus tiem, kas maksā, bet gan iesaistīt nemaksātājus."
Tātad līdz šim esam dzīvojuši nedemokrātiski un negodīgā valsts pārvaldē. Un arī nodokļus neesam spējīgi iekasēt (tikai paaugstināt). Tātad secinājms - JL sola daudz, bet dara maz... Un tas jau ne pirmo reizi.
Arī Trautas Partija (TP) Andra Šķēles personā neatpalika:
"Bezdarbs piemeklējis aptuveni 200 000 iedzīvotāju, un ar katru mēnesi viņu skaits pieaug par 10 000. Gan TP, gan mani centieni bija veltīti tam, lai pieliktu punktu šai nejēdzībai. Tādēļ, aizejot opozīcijā, mēs iestāsimies par konkrētām lietām. Pirmkārt, valdība tuvākos gadus nedrīkst celt nodokļus. Otrkārt, vēlamies, lai valsts administrācijas tēriņi tiktu nopietni samazināti. Vēlamies redzēt daudz kompaktāku valdību..."
Nu johaidī.. Vai tad tieši TP nebija atbildīga par to, ka valsti noveda līdz kliņķim!? Un tad kad grima lielie uzņēmumi (tai skaitā TAPEKS grupa ar meitasuzņēmumiem), kur bija balsis kas iestātos par cilvēkiem kam nav vairs darba... A.Šķeles vārdi liekas nožēlojami un pliekani. Visus šos gadus TP bijusi pie stūres, bet nevelna nav izdarījusi (ja neskaita savu cauro kabatu piepildīšanu).
Bet runājot par kreiso spēku pārstāvi Valēriju Agešinu no Saskaņas Centra (SC), jāatzīst - diskusijā viņš bārstīja solījumus cik tik uziet... Vienīgā nelaime, ka viņu solījumi ir tikpat daudz vērti, kā valdošo partiju solījumi. Visiem tak zinams cik "harmoniska" personība ir Nils Ušakovs un viņa kolēģi. Pirmais ko šamie izdarīja Rīgas Domē - apcirpa pabalstus bērniem! Dīvainā kārtā vairumam no viņiem ir zināmas problēmas ar valsts valodu, kuru nav iemācījušies visu mūžu dzīvojot Latvijā. Un tad kad tiek pie varas, tad tikai un vienīgi pipilda savas kabatas ar naudiņu nebaltajām dienām. Ir tak krīze - jāgrābj ko var...
Pilsoniskā Savienība (PS) iztecās gana skaisti, lai būtu ticami. Diemžēl zinot iepriekšējo politisko spēku solījumus, es neticu arī Ilzes Viņķeles solītajam. Pārāk skaisti jau izklausas... Vienīgi ko cenšos saprast savā dumjajā nerra prātiņā - kā tas nākas ka PS čupojas ar JL!?
izsūtīts: trešdiena, marts 24, 2010 Nav komentāru:
pirmdiena, 2010. gada 22. marts
Pasažieru bieds - kontrolieri...
Dzīvojot Rīgā noteikti visiem ir nācies saskarties ar kontrolieriem. Pēc skata vienkārši un nekaitīgi cilvēki, bet pēc būtības - rupji un augstprātīgi ļautiņi (vismaz lielākā daļa no viņiem). Protams, nevar apskaust viņu darba režīmu, bet tam nevajadzētu būt par iemeslu nepelnītām rupjībām.
Kas tikai nav redzēts - gan kā kontrolieri izmet "zaķi" no transporta līdzekļa, gan tas kā viņi bariņā apstrādā upuri izspiežot pēdējos santīmus. Vot te rodas jautājums. Kā viņi izzīlē kam prasīt naudu un kuru izmest no transporta? Man reiz bija gadījums - ejot uz brīvu vietu (gar to verķi) nopīkstēja e-talons. Un kontrolieris, kas tur tuvumā snaikstījās pēc taloniem, skarbi uzbrēca: "Ko tas nozīmē?" Loģiski ka izvērsās asāka vārdu pārmaiņa. Mēģināja pat izspiest soda naudu. Mani vārdi, ka talons izsists jau pirms 20 minūtēm, neko nenozīmēja. Runā ar viņu kā ar tukšu gaisu, vārdi atsitas kā pret sienu. Beigu beigās savu taisnību pierādīju, bet atvainoties tā rupekle neuzskatīja par vajadzīgu.
Teiksiet ka jāraksta sūdzības? Tukšs numurs - nekad neviena sūdzība nav sasniegusi dzirdīgas ausis. Visi rakstiskie ziņojumi, ko esmu sūtījis, atduras kā pret sienu. Nekad neviena atbilde līdz manīm nav nonākusi. Rīgas Satiksme pilnīgi ignorē pasažiera tiesības. Publiskais "fui" no manas puses...
izsūtīts: pirmdiena, marts 22, 2010 Nav komentāru:
Etiķetes: nauda smako, vilki aitas kažokos
svētdiena, 2010. gada 21. marts
Beidzot no ziemas miega ir pamodušies arī Saskaņas Centrs (SC). Un tā vien liekas, ka kāds gudri pačukstējis - studenti esot vērtīgi balsotāji. Tikai interesanti, kas notiks pēc tam, kad rudens vēlēšanas būs beigušās? Tad kādus pāris gadus (līdz pašvaldību vēlēšanām) varēs īpaši nesatraukties ne par studentiem, ne par pensionāriem, ne par vēlētājiem vispār.
Tas jau paliek tik smieklīgi absurdi, ka gribas vai kliegt: beidziet tak tautu uzskatīt par stulbu!  Un tomēr politiķi tā domā. Nils Ušakovs jau nav vienīgais, kas ar saviem paziņojumiem uzsāk priekšvēlēšanu kampaņu. Skumji tikai tas, ka par saviem vēlētājiem viņi atceras pusgadu pirms mandātu termiņu beigām.
Bet ko viņi var apsolīt tiem 200000 cilvēku, kas palikuši bez darba. Vai ar sēdēšanu zālienā būs paēduši? Varbūt Jaunais Laiks (JL) domā, ka ar nodokļu samazināšanu pietiks, lai cilvēki nemirtu badā? Vai Latvijas Pirmā partija/Latvijas ceļš (LPP/LC) atkal solīs 50000 darbavietu? Vai no solījumiem kādam būs labāk?
Tad kad cilvēki sāk uzdot jautājumus politiķiem un prasa atbildes, viņi tos nedzird, viņi tos ignorē. Ceru vienīgi, ka saprāta balss uzvarēs.
izsūtīts: svētdiena, marts 21, 2010 1 komentārs:
Etiķetes: pērkamie politiķi, solījumu laiks
sestdiena, 2010. gada 20. marts
Un atkal jauna diena, saulīt spīd, pavasaris ir atnācis... Bet politiķi ir tie paši vecie, kas visiem pēc kārtas čakarē smadzenes.
Šī raksta zvaigzne ir Ints Dālderis, kultūras ministrs bez jebkādas kultūras ;-) Īsts nenovērtējams dārgakmenis Valda Dombrovska komandā. Nu ko lai saka, Tautas Partija (TP) pameta V. Dombrovska vadīto valdību. Bet valdība TP iezāģēja ar dažu projektu apturēšanu. Nez kurš no viņiem ir riebīgāk uzvedies.
Ak jā, mēs tak runājam par I. Dālderi. Viņš tak ir no TP un kultūras ministra portfeli saņēma pateicoties savas partijas piederība. Un kāda bija pateicība? Viņš iekoda sava saimnieka rokā, kas viņu baroja... Šausmas. Bet tas tak ir tik rksturīgi mūsdienu politiķiem. Amatos ielien būdami partijā, bet pamet grimstošu kuģi lai amatā noturētos! Un tā rīkojas arī kultūras ministrs!!! Viņš lūk esot īstais speciālists, viņš nav aizstājams... Manuprāt viņš ir pelnījis izmešanu uz ielas.
Bet iemesli laikam ir meklējami krīzē. Ja viņam būtu dūša pamest silto un ērto krēslu, tad laikam tak nāktos iestāties bezdarbnieku rindā ;-) Un tad tak būtu jāsavelk josta...
Laiks padomāt par rudenī gaidāmajām vēlēšanām. Vai vispār ir vērts ziedot savu laiku šo pērkamo un korumpēto politiķu dēļ...
izsūtīts: sestdiena, marts 20, 2010 Nav komentāru:
Etiķetes: nauda smako, pērkamie politiķi
ceturtdiena, 2010. gada 18. marts
Kungi un dāmas - uzmanību tiem, kam nav darba...
Runā ka A. Šlesers apņēmies atrast 50 tūkstošus darbavietu. Gaiķēns esot pirmais no tiem! Nenokavēsim, sūtīsim savus CV!!!
Meilus sūtam uz: info@slesersrigai.lv
izsūtīts: ceturtdiena, marts 18, 2010 Nav komentāru:
Etiķetes: jaunā cerība ;-), kukuļošana
trešdiena, 2010. gada 17. marts
JL priekšvēlēsanu kampaņa "karstie solījumi"
"Jaunā Laika" (JL) Rīgas domes frakcijas priekšsēdis un vēlēšanu kampaņas vadītājs Edgars Jaunups jau ir uzsācis priekšvēlēsanu kampaņu "karstie solījumi". Viņš uzdrošinājās apgalvot, ka nodokļi netiks celti ne pirms, ne arī pēc vēlēšanām. Vēl vairāk, E. Jaunups pat pieļauj domu par nodokļu samazināšanu...
Nu bet šādi solījumi tak risinas ik katru četrus gadus. Vai tiešām E. Jaunups ir tik naivs, ka cer kārtējo reizi apmuļķot tautu? Tikko viņš (viņi) kļūs par "tautas kalpiem" visi solījumi tiks aizmirsti akurāti uz četriem gadiem. Vēl nekad neatceros gadījumu, ka kāds priekšvēlēšanu solījums tiktu izpildīts. Ak jā... Vai tas nebija JL, kas solīja neaiztikt pensijas pirms pašvaldību vēlēšanām ;-)? Pēc visām šīm izdarībām man rodas pamatotas šaubas, vai partijas devīze tiešām ir: gods kalpot Latvijai.
Kas tikai nav solījuši - Kalvītis, Šķēle, Godmanis, Šlesers... Kādas tik partijas nav stāstījušas par savām saulainajām idejām. Bet tikko ir izvēle starp tautu un pašu solītāju, tā viennozīmīgi tauta tiek ignorēta. Paša kabata ir svarīgāka. Ir novērots, ka cilveks būdams pliks un nabags kļūst par deputātu, tad ļoti īsā laikā tiek pie skaistas villas. Bet ja šis cilvēks ir bagāts, tad kļūst vēl bagātāks.
izsūtīts: trešdiena, marts 17, 2010 Nav komentāru:
Etiķetes: Jaunais Laiks atkal sola
pirmdiena, 2010. gada 15. marts
"Tapeks" grupas kraha atskaņas...
Kopš pagājušā gada februāra sākuma jau aiztecējuši daudz ūdeņu, bet nekas nav mainījies tiem cilvēkiem, kam netika samaksātas algas un kompensācijas. Viens no tādiem uzņēmumiem bija SIA "Shopservice" (Tapeks grupas atzars). Protams, ka kompensācijas vel nav saņemtas. Pat alga par pēdējo nostrādāto mēnesi nav saņemta jau veselu gadu.
Valsts aģentūra "Maksātnespejas administrācija" nav spējīga vai arī nevēlas pildīt saistības pret cilvēkiem, kas godīgi maksājuši visus nodokļus. Gods un slava neizdarībai. Saņemot šo vēstuli no valsts aģentūras "Maksātnespejas administrācija", jūtos smagi apkrāpts. Zinot cik smagi šobrīd atrast darbu, šī aģentūra liedz iespēju cilvēkiem saņemt naudu, kas palīdzētu izdzīvot.
Kas būtu jāizdara, lai to saprastu!?
izsūtīts: pirmdiena, marts 15, 2010 Nav komentāru:
Etiķetes: nauda smako, vilki aitas kažokos
Sen zināma patiesība - solīts makā nekrīt!
Tas kas tiek solīts īsi pirms vēlēšanām, tiek aizmirsts tūlīt pēc tām. Par to atgādināja Baiba Rozentāle (Nekā Personīgi viņu pieķēra nozieguma vietā, par ko liels paldies) ;-) Interesanti, vai cilvēki, kas ir mānīti vairāk kā 10 gadus, joprojām balsos par tām pašām vecajām partijām? Domāju ka nē! Un to apzinas arī mūsu tautas kalpi, kas steigā dibina jaunas partijas un partiju apvienības.
Es nemaz nebrīnītos, ja šajās vēlēšanās virsroku ņemtu uz neoboļševismu orientēti spēki, kas visu vēl neiztirgoto iztirgotu mūsu lielajam austrumu kaimiņam.
izsūtīts: pirmdiena, marts 15, 2010 Nav komentāru:
svētdiena, 2010. gada 14. marts
Īstais neonacisms... Īstais neoboļševisms...
Ja runājam par 16. martu, tad jāatzīst ka sabiedrība ir sacēluši pārāk lielu un nevajadzīgu ažiotāžu, kas sašķeļ sabiedrību. Un vispār, kas ir slikts tai apstāklī, ja tiek pieminēti tie cilvēki, kas miruši? Latviešu karavīri ir lējuši asinis gan nacistiskās Vācijas, gan boļševistiskās Krievijas pusē ar vienu domu - par neatkarīgu un brīvu Latviju.
Vai tad Krievija un citas exPSRS valstis kritušos nepiemin 9.maijā?
Un vai tad uzvarētāji ienākot "atbrīvotajās" teritorijās neizrēķinājās ar uzvarētajiem (gan krievu puse, gan vācu)?
Vai tad viņi šķiroja kurš vainīgs vai nevainīgs?
Tad ar kādām tiesībām Krievija jaucas mazās Latvijas darīšanās (vai Latvija diktē Krievijai ko darīt 9.maijā)?
Vai neoBoļševisms (neoKomunisms) nav tikpat nosodāms kā neoFašisms?
Kāpēc Rīgas Dome sniedz atbalstu vienai pusei, bet liedz to otrai pusei?
Vai pašreizējās domes vadība vispār ir iedziļinājušies mazās Latvijas vēsturē?
Jautājumu ir vairāk nekā vajag, bet atbilžu nav. Varbūt pašreizējie Domes deputātu vairākums nemaz nepārzin latviešu valodu tik labi, lai spētu iepazīties ar Latvijas vēsturi!?
izsūtīts: svētdiena, marts 14, 2010 1 komentārs:
Etiķetes: neoboļševisms, neonacisms, vēsture
Tiek apgalvots ka dumpīgās telšu pilsētiņas dibinātājam Gaiķēnam labdaris Šlesers atradis darbu. Gaiķēnu var saprast. Darbs šajos laikos ir zelta vērts. Es arī neatteiktos, ja Šlesers atrastu man un daudziem tūkstošiem darbu. Bet tā kā es viņam netraucēju un dumpi netaisu, tad man tas nespīd ;-)
Varu saprast arī Šleseru un viņa mērķus. Tā ir cerība, ka dumpīgā telšu pilsētiņa (kas ir kā dadzis acī ne tikai Šleseram), zaudējusi savu galvu un smadzenes - izjuks. Un vēl Šlesers varēs vismaz ar tīru sirdsapziņu paziņot, ka vismaz vienam cilvēkam darba vietu ir sarūpējis. Pie kājas kas notiek ar pārējiem - ka tikai atkal būtu cerība kļūt par "tautas kalpu" uz nākamajiem četriem gadiem. Vēlēšanas ir tuvu un savu reputāciju tak kaut kā ir jāspodrina.
Un atkal secinājums - "tautas kalpi" kalpo tikai sev un saviem mērķiem.
izsūtīts: svētdiena, marts 14, 2010 Nav komentāru:
Etiķetes: jaunā cerība ;-), kukuļošana
1 000 000 latu noslēpums...
Šausmīgi interesants paradokss - sniegu izved (it kā), bet tā joprojām ir, bet gandrīz 1 000 000 latu ir izkūpējuši gaisā. Hmm... Bet varbūt tā naudiņa ir bijusi tik vilinoša, ka kādam (-iem) no "tautas kalpiem" paslīdēja kājiņa(-as) (t.i. rociņa(-as)) un šīs naudiņas lielākā daļa ieslīdēja kabatā(-ās).
Diezvai kāds noticēs ka var notērēt miljonu ar tik gausu sniega izvešanu, kā to parādīja šoziem. Gan jau pavasarī sāks villas augt kā sēnes pēc lietus. Visa piejūra būs nosēta ar jaunbūvēm. Un tie kas to atļausies, apgalvos ka pēkšņi ir saņēmuši necerētu mantojumu no savas amerikā dzīvojošās tantes vai mātes, kas visus šos gadus cītīgi krājusi savu pensiju latiņu pa latiņam, lai tikai dēliņam vai meitiņai būtu jauna smuka māja jūras krastā.
Nu cik zināms, tie kas zog miljonus, netiek pieķerti. Pieķer jau tikai sīkus zaglēnus... ;-)
izsūtīts: svētdiena, marts 14, 2010 Nav komentāru:
Etiķetes: kukuļošana, vilki aitas kažokos
piektdiena, 2010. gada 12. marts
Milžu cīņas par Medus stropiem un Piena upi ;-)
Šajās dienās mūsuzemes varenie milži sākuši savas kārtējās četrgades spēlītes... Partijas Jaunais Laiks (JL) un Tautas Partija (TP) pēkšņi sākuši aktīvi rādīt zobus viens otram. JL par katru cenšas iekrampēties valdības krēslos, ar mērķi izvilkt līdz galam - līdz vēlēšanām, pat ejot pāri savu vēlētāju izkāmējušajiem līķīšiem... Jo dies nedod, ļaundari no TP patraucēs sadalīt gardo kumosiņu... Tos daudzos Medus stropus, kas plūst pa Piena upi uz Latviju...
Bet TP pēkšņi aptvēra, ka gardais kumoss aizies viņiem secen... Ļaundari no JL savāks visus Medus stropus, atstājot TP vien dažas piles medus, ko izskalos Piena upe... Tad nu ir jāsāk rīkoties, jo vēlēšanas ir tuvu! Kā lai citādi tiek pie finansējuma, ja ne gāžot pašreizējo valdību? Kas zin - varbūt pie stūres netiek vēl kādus 4 gadus!
izsūtīts: piektdiena, marts 12, 2010 Nav komentāru:
Etiķetes: nauda smako, vilki aitas kažokos
nothing special... (A.Slakteris no Latvijas)
Apskatīt manu pilno profilu
Nerrs (āksts), kas draugos ar (ne)veselo saprātu, bet vēl godīgs un varas nesamaitāts ;-)
Rakstu to, ko domāju un nav svarīgi, vai tas kādam ir kā dadzis acī...
Mani uzskati nav ideāli, bet mans mērķis ir likt aizdomāties par to kas notiek šai valstī.
Gan jau katrs pats saviem spēkiem beigās izdomās, kas ir tie vecie vēzīši jaunajos iepakojumos...
Vai partijas mainīs orientāciju?
Kurš sola vairāk? ;-)
Pasažieru bieds - kontrolieri...
JL priekšvēlēsanu kampaņa "karstie solījumi"
"Tapeks" grupas kraha atskaņas...
Īstais neonacisms... Īstais neoboļševisms...
1 000 000 latu noslēpums...
Milžu cīņas par Medus stropiem un Piena upi ;-)
2. pasakas tiem kam vēl nav 18+ un vecākiem ;-)
3. dažas atpazīstamas spēles atpūtai ;-)
4. anekdotes labam garastāvoklim...
cenzūra jaunā cerība ;-) Jaunais Laiks atkal sola kukuļošana nauda smako neoboļševisms neonacisms pērkamie politiķi pilsoniskā žurnālistika prese pseidodemokrātija solījumu laiks uzņēmēji asina zobus vēsture vilki aitas kažokos
Saņemiet "Politiskos Minhauzenu stāstus." uz e-pastu
Veidnes “SIA Lieliski” motīvs. Nodrošina Blogger.